CELEX: 32019D1326
Language: el
Date: 2019-08-05 00:00:00
Title: Εκτελεστική απόφαση (ΕΕ) 2019/1326 της Επιτροπής, της 5ης Αυγούστου 2019, σχετικά με τα εναρμονισμένα πρότυπα για την ηλεκτρομαγνητική συμβατότητα που εκπονήθηκαν προς υποστήριξη της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου

6.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 206/27
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1326 ΤΗΣ ΕΠΙΤΡΟΠΗΣ
         της 5ης Αυγούστου 2019
         σχετικά με τα εναρμονισμένα πρότυπα για την ηλεκτρομαγνητική συμβατότητα που εκπονήθηκαν προς υποστήριξη της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 13 της οδηγίας 2014/30/ΕΕ του Ευρωπαϊκού Κοινοβουλίου και του Συμβουλίου (2), ο ηλεκτρικός εξοπλισμός που συμμορφώνεται με τα εναρμονισμένα πρότυπα ή με μέρη αυτών, τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνεται με τις ουσιώδεις απαιτήσεις των εν λόγω προτύπων ή μερών τους, όπως προβλέπονται στο παράρτημα I της εν λόγω οδηγίας.
                  
               
                     (2)
                  
                  
                     Με την εκτελεστική απόφαση C(2016)7641 της Επιτροπής (3), η Επιτροπή ζήτησε από την Ευρωπαϊκή Επιτροπή Τυποποίησης (CEN), την Ευρωπαϊκή Επιτροπή Ηλεκτροτεχνικής Τυποποίησης (Cenelec) και το Ευρωπαϊκό Ινστιτούτο Τηλεπικοινωνιακών Προτύπων (ETSI) να συντάξουν, να αναθεωρήσουν και να ολοκληρώσουν τα εναρμονισμένα πρότυπα για την ηλεκτρομαγνητική συμβατότητα προς στήριξη της οδηγίας 2014/30/ΕΕ της Επιτροπής.
                  
               
                     (3)
                  
                  
                     Βάσει της εκτελεστικής απόφασης C(2016)7641, η CEN και η Cenelec συνέταξαν τα εναρμονισμένα πρότυπα EN IEC 61058-1:2018 για διακόπτες συσκευών και το EN 55035:2017 για τον εξοπλισμό πολυμέσων. Βάσει της ανωτέρω απόφασης η CEN και η Cenelec αναθεώρησαν τα εναρμονισμένα πρότυπα EN 13309:2010 για τα μηχανήματα με εσωτερική ηλεκτρική παροχή και EN 50557:2011 για διακόπτες κυκλώματος, τα στοιχεία αναφοράς των οποίων έχουν δημοσιευτεί στην Επίσημη Εφημερίδα της Ευρωπαϊκής Ένωσης (4), προκειμένου να τα προσαρμόσουν στην τεχνική πρόοδο.
                  
               
                     (4)
                  
                  
                     Η Επιτροπή, σε συνεργασία με τη CEN και τη Cenelec, αξιολόγησε κατά πόσον τα πρότυπα EN IEC 61058-1:2018, EN 55035:2017, EN ISO 13766-1:2018 και EN 63024:2018 συμμορφώνονται με το αίτημα που ορίζεται στην εκτελεστική απόφαση C(2016) 7641.
                  
               
                     (5)
                  
                  
                     Τα πρότυπα EN IEC 61058-1:2018, EN 55035:2017, EN ISO 13766-1:2018 και EN 63024:2018 ικανοποιούν τις απαιτήσεις τις οποίες έχουν σκοπό να καλύπτουν και οι οποίες αναφέρονται στην οδηγία 2014/30/EΕ. Επομένως, είναι σκόπιμο να δημοσιευθούν τα στοιχεία αναφοράς αυτών των προτύπων στην Επίσημη Εφημερίδα της Ευρωπαϊκής Ένωσης.
                  
               
                     (6)
                  
                  
                     Η Cenelec συνέταξε το διορθωτικό EN 61000-6-5:2015/AC:2018-01 για τη διόρθωση του εναρμονισμένου προτύπου EN 61000-6-5:2015, τα στοιχεία αναφοράς του οποίου έχουν δημοσιευτεί στην Επίσημη Εφημερίδα της Ευρωπαϊκής Ένωσης (5). Καθώς το διορθωτικό επέφερε σημαντικές τεχνικές διορθώσεις και για να εξασφαλιστεί η σωστή και συνεκτική εφαρμογή του προτύπου EN 61000-6-5:2015, κρίνεται κατάλληλο να δημοσιευτούν τα στοιχεία αναφοράς του εναρμονισμένου προτύπου σε συνδυασμό με τα στοιχεία αναφοράς του διορθωτικού στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Τα πρότυπα EN 13309:2010 και EN 50557:2011 αναθεωρήθηκαν και το πρότυπο EN 61000-6-5:2015 διορθώθηκε. Επομένως, είναι αναγκαίο τα στοιχεία αναφοράς αυτών των προτύπων να αποσυρθούν από την Επίσημη Εφημερίδα της Ευρωπαϊκής Ένωσης. Για να δοθεί στους κατασκευαστές επαρκής χρόνος προετοιμασίας για την εφαρμογή των προτύπων που αναθεωρήθηκαν και του προτύπου που διορθώθηκε, είναι αναγκαίο να αναβληθεί η απόσυρση των στοιχείων αναφοράς των εν λόγω προτύπων.
                  
               
                     (8)
                  
                  
                     Η συμμόρφωση με εναρμονισμένο πρότυπο αποτελεί τεκμήριο συμμόρφωσης με τις αντίστοιχες ουσιώδεις απαιτήσεις που καθορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία αναφοράς των εναρμονισμένων προτύπων για την ηλεκτρομαγνητική συμβατότητα, τα οποία εκπονήθηκαν προς υποστήριξη της οδηγίας 2014/30/ΕΕ και απαριθμούνται στο παράρτημα I της παρούσας απόφασης δημοσιεύονται με την παρούσα απόφαση στην Επίσημη Εφημερίδα της Ευρωπαϊκής Ένωσης.
            
         
         
            Άρθρο 2
            Τα στοιχεία αναφοράς των εναρμονισμένων προτύπων για την ηλεκτρομαγνητική συμβατότητα, τα οποία εκπονήθηκαν προς υποστήριξη της οδηγίας 2014/30/ΕΕ και απαριθμούνται στο παράρτημα II της παρούσας απόφασης, αποσύρονται με την παρούσα απόφαση από την Επίσημη Εφημερίδα της Ευρωπαϊκής Ένωσης από τις ημερομηνίες που παρατίθενται στο εν λόγω παράρτημα.
         
         
            Άρθρο 3
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 5 Αυγούστου 2019.
            
               
                  Για την Επιτροπή
               
               
                  O Πρόεδρος
               
               Jean-Claude JUNCKER
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/30/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα (ΕΕ L 96 της 29.3.2014, σ. 79).
         
            (3)  Εκτελεστική απόφαση C(2016)7641 της Επιτροπής, της 30ής Νοεμβρίου 2016, για το αίτημα τυποποίησης προς την Ευρωπαϊκή Επιτροπή Τυποποίησης, την Ευρωπαϊκή Επιτροπή Ηλεκτροτεχνικής Τυποποίησης και το Ευρωπαϊκό Ινστιτούτο Τηλεπικοινωνιακών Προτύπων όσον αφορά τα εναρμονισμένα πρότυπα προς στήριξη της οδηγίας 2014/30/EΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με την ηλεκτρομαγνητική συμβατότητα.
         
            (4)  ΕΕ C 246 της 13.7.2018, σ. 1.
         
            (5)  ΕΕ C 246 της 13.7.2018, σ. 1.
      
      
         
            ΠΑΡΑΡΤΗΜΑ I
            
                        Αριθ.
                     
                     
                        Στοιχεία αναφοράς του προτύπου
                     
                  
                        1.
                     
                     
                        ISO 13766-1:2018
                        Χωματουργικά μηχανήματα και μηχανήματα κατασκευής κτιρίων — Ηλεκτρομαγνητική συμβατότητα (ΗΜΣ) μηχανημάτων με εσωτερική παροχή ηλεκτρικής ισχύος — Μέρος 1: Γενικές απαιτήσεις ΗΜΣ υπό τυπικές ηλεκτρομαγνητικές περιβαλλοντικές συνθήκες (ISO 13766-1:2018)
                     
                  
                        2.
                     
                     
                        EN 55035:2017
                        Ηλεκτρομαγνητική συμβατότητα εξοπλισμού πολυμέσων — Απαιτήσεις ατρωσίας
                     
                  
                        3.
                     
                     
                        EN 61000-6-5:2015 Ηλεκτρομαγνητική συμβατότητα (EMC) - Μέρος 6-5: Γένια πρότυπα - Ατρωσία για εξοπλισμό που χρησιμοποιείται σε περιβάλλοντα σταθμών και υποσταθμών ισχύος
                        EN 61000-6-5:2015/AC:2018-01
                     
                  
                        4.
                     
                     
                        EN IEC 61058-1:2018
                        Διακόπτες συσκευών — Μέρος 1: Γενικές απαιτήσεις
                     
                  
                        5.
                     
                     
                        EN 63024:2018
                        Απαιτήσεις για διατάξεις αυτόματου επανακλεισίματος (ARDs) για διακόπτες κυκλώματος, RCBOs και RCCBs για οικιακή και παρόμοιες χρήσεις (IEC 63024:2017, τροποποιημένο)
                     
                  
      
      
         
            ΠΑΡΑΡΤΗΜΑ IΙ
            
                        Αριθ.
                     
                     
                        Στοιχεία αναφοράς του προτύπου
                     
                     
                        Ημερομηνία απόσυρσης
                     
                  
                        1.
                     
                     
                        EN 13309:2010 Μηχανήματα δομικών έργων - Ηλεκτρομαγνητική συμβατότητα μηχανών με εσωτερική ηλεκτρική παροχή
                     
                     
                        30 Ιουνίου 2021
                     
                  
                        2.
                     
                     
                        EN 50557:2011 Απαιτήσεις για διατάξεις αυτόματου επανακλεισίματος (ARDs) για διακόπτες κυκλώματος RCBOs-RCCBs για οικιακή και παρόμοιες χρήσεις
                     
                     
                        17 Ιανουαρίου 2021
                     
                  
                        3.
                     
                     
                        EN 61000-6-5:2015 Ηλεκτρομαγνητική συμβατότητα (EMC) - Μέρος 6-5: Γένια πρότυπα - Ατρωσία για εξοπλισμό που χρησιμοποιείται σε περιβάλλοντα σταθμών και υποσταθμών ισχύος
                     
                     
                        31 Ιανουαρίου 2020